సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
కంగారొద్దు.. కామన్వెల్త్‌లో ఆడతాను: పీవీ సింధు
కామన్వెల్త్ క్రీడల కోసం ప్రస్తుతం కఠినంగా ప్రాక్టీస్ చేస్తున్నా. గత వారం ప్రాక్టీస్‌లో నా కాలి మడమ బెణికింది. అయితే.. పోటీలు
Samayam Telugu | Updated:
Apr 2, 2018, 07:59AM IST
ఆస్ట్రేలియా వేదికగా బుధవారం నుంచి జరగనున్న కామన్వెల్త్ క్రీడల్లో తాను పాల్గొంటానని భారత స్టార్ షట్లర్ పీవీ సింధు స్పష్టం చేసింది. ఇటీవల హైదరాబాద్‌లోని గోపీచంద్ అకాడమీలో ప్రాక్టీస్ చేస్తుండగా సింధు కాలి మడమ బెణికింది. ఈ నేపథ్యంలో.. కామన్వెల్త్ ప్రారంభమయ్యేలోపు ఈ షట్లర్ ఫిటెనెస్ సాధిస్తుందా..? అనే అనుమానాలు నెలకొన్నాయి. 2014 గ్లాస్గో వేదికగా జరిగిన కామన్వెల్త్‌ గేమ్స్‌లో సింధు కాంస్య పతకం గెలుపొందిన విషయం తెలిసిందే. ఈ నెల 4 నుంచి 15 వరకు ఈ క్రీడలు జరగనున్నాయి.
‘కామన్వెల్త్ క్రీడల కోసం ప్రస్తుతం కఠినంగా ప్రాక్టీస్ చేస్తున్నా. గత వారం ప్రాక్టీస్‌లో నా కాలి మడమ బెణికింది. అయితే.. పోటీలు ప్రారంభమయ్యేనాటికి పూర్తిస్థాయిలో ఫిటెనెస్ సాధిస్తాననే నమ్మకం ఉంది. 2014లో కాంస్య పతకం గెలిచాను. ఈసారి మాత్రం.. అంతకంటే మెరుగైన పతకం సాధిస్తా. భారత్‌కి కూడా ఎక్కువ పతకాలు వచ్చే అవకాశాలున్నాయి. కానీ.. ఎన్ని అనే విషయాన్ని మాత్రం చెప్పలేను’ అని పీవీ సింధు వెల్లడించింది. ఈ క్రీడల ఆరంభోత్సవంలో భారత బృందానికి సింధు పతాకధారిగా ఇటీవల ఎంపికైన విషయం తెలిసిందే.